钦定古今图书集成/理学汇编/学行典/第175卷 > 瞿九思
## 钦定古今图书集成/理学汇编/学行典/第175卷 > 瞿九思

按《黄州府志》：“瞿九思，号慕川，少有异禀。十岁从父宦
江西，即敬事罗念庵。十五作《定志论》。嗣从耿恭简游，
历主白鹿、濂溪、岳麓、石鼓书院。万历癸酉，举于乡，为
墨令所诬，被逮获白还里，则闭关不出。作《中庸口授》
《中庸位育图》，并撰土俗章程。盛朝仿古编《孔庙礼乐
考》、六经以俟，录《洪范衍义》诸书。台臣疏荐，授翰林待”
诏，不起。俞旨岁给米六十石，以资著述。复著《明诗》，拟
《万历武功录》，遣少子罕并乐章献之。其论历法不宜
接元庙，乐，不宜用《菩萨蛮》《清江引》诸野调，自定黄钟
律历罔不合。卒，年七十有一。